Астана қаласы город Астана

**Қазақстан Республикасы Үкіметінің мемлекеттік қазынашылықтың мемлекеттік міндеттемелерді құрылысы «толығымен аяқталған» жобалар бойынша орындауын есепке алу қағидаларын бекіту туралы**

Қазақстан Республикасы Бюджет кодексінің 147-1-бабының 4-тармағына сәйкес **БҰЙЫРАМЫН**:

1. Қоса берiлiп отырған Қазақстан Республикасы Үкiметiнiң құрылысты «толығымен аяқталған» жобалар бойынша мемлекеттiк қазынашылықтың мемлекеттiк мiндеттемелердi орындауын есепке алу ережесi бекiтiлсiн.

2. Қазақстан Республикасы Ұлттық экономика министрлігінің Экономика салаларын дамыту және инвестициялық жобаларды мониторингтеу департаменті заңнамада белгіленген тәртіппен осы бұйрықтың Қазақстан Республикасының Әділет министрлігінде мемлекеттік тіркелуін және оны алғашқы ресми жарияланған күннен кейін Қазақстан Республикасы Ұлттық экономика министрлігінің интернет-ресурсында орналастыруды қамтамасыз етсін.

3. Осы бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |

«КЕЛІСІЛДІ»

Қазақстан Республикасы   
Стратегиялық жоспарлау және   
реформалар агенттігінің   
Ұлттық статистика бюросы

      «КЕЛІСІЛДІ»

Қазақстан Республикасы

Қаржы министрлігі

Бұйрықпен бекітілген

**Қазақстан Республикасы Үкіметінің мемлекеттік қазынашылықтың мемлекеттік міндеттемелерді құрылысы «толығымен аяқталған» жобалар бойынша орындауын есепке алу қағидалары**

**1-тарау. Жалпы ережелер**

1. Қазақстан Республикасы Үкіметінің мемлекеттік қазынашылықтың мемлекеттік міндеттемелерді құрылысы «толығымен аяқталған» жобалар бойынша орындауын есепке алу қағидалары(бұдан әрі –Қағидалар) оларды есепке алу тәртібін айқындау мақсатында Қазақстан Республикасы Бюджет кодексінің (бұдан әрі-Кодекс) 147-1-бабының 4-тармағына сәйкес әзірленді.

2. Осы Қағидаларда мынадай негізгі ұғымдар пайдаланылады:

1)  мемлекеттік қазынашылық - бюджетті атқару жөніндегі уәкілетті органның функциялары жүктелген бюджетті атқару жөніндегі орталық атқарушы органның ведомствосы;

2)  құрылысты «толық аяқтау» жобалары бойынша мемлекеттік міндеттемелер - Республикалық бюджет комиссиясы немесе жергілікті атқарушы органның бюджет комиссиясы мақұлдаған, жасалған құрылыс шарттары бойынша тапсырыс беруші қабылдаған және орындамаған қаржылық міндеттемелердің белгілі бір күніне бюджеттен бөлінетін сома бойынша тапсырыс беруші мен өнім берушінің құқықтары мен міндеттерінің жиынтығы;

3) құрылысты «толығымен аяқтау» туралы шарт - нысанасы жобалау, іздестіру, құрылыс-монтаждау (кеңейту, жаңғырту, техникалық қайта жарақтандыру, реконструкциялау, қалпына келтіру, күрделі жөндеу) және басқа да жұмыстарды орындауды, сондай-ақ көрсетілген жұмыстарға ілеспе тауарларды жеткізуді және қызметтерді көрсетуді қамтитын объектіні салу және оны пайдалануға беру жөніндегі кешенді жұмыстар болып табылатын шарт, кешенді техникалық қадағалау жобалары мен көрсетілетін қызметтеріне ведомстводан тыс сараптама жүргізу.

**2-тарау. Қазақстан Республикасы Үкіметінің құрылысы «толығымен аяқталған» жобалар бойынша мемлекеттік міндеттемелердің орындалуын есепке алуды жүзеге асыру тәртібі**

3.  Қазақстан Республикасы Үкіметінің құрылысы «толығымен аяқталған» жобалар бойынша мемлекеттік міндеттемелердің орындалуын есепке алуды мемлекеттік қазынашылық «е-Қаржымині» интеграцияланған автоматтандырылған ақпараттық жүйесі арқылы жүзеге асырады.

4.  Республикалық бюджеттік бағдарламалардың әкімшілері мемлекеттік қазынашылыққа осы Қағидаларға 1-қосымшаға сәйкес тоқсан сайын есепті тоқсаннан кейінгі айдың 10 (оныншы) күніне дейін «толығымен аяқталған» жобалар туралы жасалған шарттар бойынша ақпарат береді.

5.  Мемлекеттік қазынашылық құрылыстың «толығымен аяқталған» жобалар бойынша қабылданған мемлекеттік міндеттемелер туралы жиынтық есепті қалыптастырады және оны осы Қағидаларға 2-қосымшаға сәйкес есепті тоқсаннан кейінгі айдың 20 (жиырмасыншы) күніне дейін тоқсан сайын бюджетті атқару жөніндегі орталық уәкілетті органға жібереді.

6. Бюджетті атқару жөніндегі орталық уәкілетті орган Кодекстің 40-бабына сәйкес құрылыс жобалары бойынша қабылданған мемлекеттік міндеттемелер туралы жиынтық есепті жариялауды жүзеге асырады.

7. Қазақстан Республикасы Үкiметiнiң құрылысы «толығымен аяқталған» жобалар бойынша мемлекеттiк мiндеттемелерi құрылысы «толығымен аяқтау» туралы жасалған шарттар бойынша «құрылысы «толығымен аяқталған» жобалар бойынша мемлекеттiк мiндеттемелерi толық төленген кезде орындалды деп есептеледi.